فیاض دانش

اصل ناں       فیاض احمد

قلمی ناں      فیاض دانشؔ

جٖمݨ           1989ء

تعلیم           ایم اے

پیشہ            ٹیچر

فون نمبر        0307 8130886

جاہ پتہ         ڈیرہ ہیبت ڈاکخانہ رنگ پور تحصیل و ضلع مظفر ڳڑھ

 غزلیہ اشعار 
؎کݙاں زمیں تے ذلیل تھیوݨ دے لائق ہاسے

اساں تاں تاریں دے نال چمکݨ دے لائق ہاسے

اساݙے اندر دا سوجھلا جے  سڄاک تھیندا

اساں تاں کندھاں دے پار ݙیکھݨ دے لائق ہاسے

اساکوں امڑی تنور دیوچ بھکایا کئے نی

اساں انگاریں دے نال کھیݙݨ دے لائق ہاسے

تیݙے نکھیڑے دے بعد دانش ؔ توں آپ ݙس ہاں

کہہیں بہانے وی اساں جیوݨ دے لائق ہاسے